Langþráðar breytingar að líta dagsins ljós . Um rekstur Heilsugæslu höfuðborgarsvæðisins Félag heimilislækna efndi til félagsfundar þann 19. maí um fyrirhugaðar breytingar á rekstri Heilsugæslu höfuðborgarsvæðisins og kynnti aðkomu félagsins og Læknafélags Íslands að undirbúningi þessa verkefnis . Fundarmenn voru efins um að nýjar tillögur næðu fram að ganga jafn fljótt og boðað er . Þórarinn Ingólfsson formaður Félags íslenskra heimilislækna hafði framsögu og rakti áralanga baráttu heimilislækna við að ná fram breytingum á samningum sínum við ríkið og öðlast möguleika á að starfa sjálfstætt og / eða reka heilsugæslustöðvar fyrir eigin reikning . „ Það voru gríðarleg vonbrigði að samningurinn var aldrei tekinn í notkun en settur í salt í kjölfar bankahrunsins og hefur aldrei fengist skoðaður síðan . Þar fór gott tækifæri forgörðum , “ sagði Þórarinn . Sjónarmið LÍ mættu mótstöðu annarra nefndarmanna og fundir þessa hóps urðu æ erfiðari er á leið og smám saman ljóst að nefndarmenn myndu ekki komast að neinu samkomulagi . Eftir nokkra mánuði árangurslítilla funda fækkaði fundum nefndarinnar , “ sagði Þórarinn en í kjölfarið var skipaður annar starfshópur síðastliðið haust undir forystu Björns Zoëga . Fulltrúi Læknafélags Íslands í þeim hópi er Arna Guðmundsdóttir formaður Læknafélags Reykjavíkur . Þetta hefur ekki þótt sjálfsagt í umræðunni en það liggur í augum uppi að enginn mun vilja taka þátt í þessu ef rekstrarafgangur verður gerður „ upptækur “ , “ sagði Þórarinn . Í bréfinu segir meðal annars : „ Ágætu starfsmenn . Tvíhöfðinn missir annað höfuðið Fram kom í umræðum á fundinum að alltof mikil áhersla væri lögð á rekstrarform á kostnað innihalds þjónustunnar . Sumir teldu einkarekstur heilsugæslustöðva vera svarið við öllum vanda en þó virtist sjónarmið Odds Steinarssonar lækningaforstjóra HH vera flestum að skapi en hann taldi hvorutveggja eiga að vera til staðar , með því væru tryggð heilbrigð samkeppni og gæði þjónustunnar . Fagleg stjórnun verður áfram aðskilin en reksturinn á einni hendi . Menn veltu fyrir sér hvort það myndi ekki skapa annan vanda ef læknar yrðu hugsanlega undir stjórn annarra starfstétta og hafa sumir sagt að það myndu þeir aldrei samþykkja og hætta væri á að slíkt myndi höggva skörð í þegar undirmannaðar stöðvar . Einnig segir í bréfinu : „ Áhersla verður lögð á þverfaglega teymisvinnu til að auðvelda starfsmönnum HH að taka á flóknum vandamálum með fjölbreyttari úrræðum “ . Fjárhagsrammi stöðvarinnar mun ráðast af greiðslulíkani sem byggir á fjölda , aldri og heilsufari skjólstæðinganna , en jafnframt verða stöðvarnar að fylgja kröfulýsingu , lögum , reglugerðum og stefnu HH . “ Mikilvægur tónn er sleginn með þeim orðum að „ afgangi af fjárheimild hverrar stöðvar sé ráðstafað til þjónustu stöðvarinnar , fræðslu , aðstöðu , tækja og varasjóðs og launaumbunar . “ Undir þetta tók Arna Guðmundsdóttir og sagðist hafa lagt öll gögn og upplýsingar á borðið sem fjallað hefði verið um í verkefnastjórn um betri heilbrigðisþjónustu . Nokkrir fundarmanna sögðust hafa komið á fundinn með þá von í brjósti að raunverulegra tíðinda væri að vænta . Svo væri ekki , heldur væri enn verið að teygja lopann með hálfkveðnum vísum og loforðum sem lítil innistæða virtist vera fyrir . Þórarinn Ingólfsson sleit fundinum með þeim orðum að sér þætti leitt að hafa ekki getað lagt fram ákveðnari og skýrari skilaboð en járnið væri heitt og því skyldi áfram hamrað hvað sem tautaði . Félag íslenskra heimilislækna og LÍ gerðu allt sem hægt væri til að hafa áhrif á niðurstöðuna heimilislækningum og sjúklingum til góðs .